GiliGold/VAD_KnessetCorpus huggingface dataset:
מיכאל איתן: זאת תעודה שניתנת לתקיפה.
הלל איש-שלום: כאשר אנחנו מדברים על פרוטוקול, צריך להיות באחריות מי הפרוטוקול.
הלל איש-שלום: לפי הבנתנו זה צריך להיות באחריות בית המשפט.
מנחם בן-ששון: בינתיים כולם רוצים שזה יהיה באחריות בית המשפט וכל אחד מסיבותיו הוא.
מנחם בן-ששון: כך רוצה השופט, כך רוצה הדוקטור וכך רוצים אתם.
מנחם בן-ששון: אני לא בטוח שאנחנו כחברי כנסת השתכנענו.
מנחם בן-ששון: אני למשל לא הבנתי לגמרי למה לא להטיל על בית המשפט גם הנחיות מאוד מוגדרות כדי לצמצם את חופש שיקול הדעת, אבל נגיע לזה כאשר נעסוק בשאלה השנייה שהגדרנו אותה.
מיכאל איתן: בשלב ראשון אין לנו כאילו בעיה כספית אבל אחר כך נראה מה נעשה עם הכסף.
מיכאל איתן: אני רוצה לשאול.
מיכאל איתן: כאשר אתה כותב הקלטה ותמלול, יש מקומות אליהם אתה מטלפן ובמענה נאמר לך שהשיחות מוקלטות.
מיכאל איתן: טלפנתי לחברת נסיעות כי רציתי לנסוע לציריך והסתבר לי שהשיחות מוקלטות ואין אפשרות שלא להקליט את השיחות האלה.
מיכאל איתן: הייתי בביטוח ישיר לפני הרבה שנים וגם שם כל שיחת טלפון מוקלטת.
מיכאל איתן: אני רוצה לעשות הפרדה בין שני הדברים.
מנחם בן-ששון: מר בינג עשה את ההפרדה הזאת.
מנחם בן-ששון: הוא אמר שיש הבדל בין הקלטה לתמלול.
מיכאל איתן: אני רוצה שנקבל בינינו הסכמה כבר בשלב הזה שאנחנו נלך עם הרפורמה הגדולה – ואולי אפילו בשלב השני ולא בשלב הראשון – שהצעד הראשון יהיה הקלטת כל הדיונים ותמלול ניתן רק במקרים מיוחדים שיצדיקו את זה.
מנחם בן-ששון: אני לא אתך ואומר לך למה.
מנחם בן-ששון: אני רוצה לדעת כמה זה עולה.
מנחם בן-ששון: בעיקרון אני אסכים אבל אני רוצה לדעת כמה זה עולה.
מיכאל איתן: זה לא רק עניין של כסף.
מנחם בן-ששון: אני יודע, אבל אני רוצה לדעת כמה זה עולה למרות שזה לא עניין של כסף.
מנחם בן-ששון: זה לא יעכב אותך.
מיכאל איתן: זה לא יעכב אותי.
מיכאל איתן: זה יעלה מיליונים רבים מאוד ולא לצורך.
מיכאל איתן: זה בזבוז כסף.
מנחם בן-ששון: אני רוצה לדעת כמה עולה הקלטה ולא התמלול.
מיכאל איתן: גם הקלטה בכל בתי המשפט תעלה מיליונים, אבל זה רשת ביטחון וזה שווה את הכסף.
מנחם בן-ששון: אני מסכים אבל אני רוצה לדעת כמה עולה רשת הביטחון.
מיכאל איתן: התמלול, אם זה יעלה מיליונים, זה יעלה מאות מיליונים וזה מיותר.
מנחם בן-ששון: בזה הרגעת אותם.
מיכאל איתן: אולי אנחנו יכולים להגיע אתם לאיזה שהן הבנות.
מנחם בן-ששון: אתה היית צריך להגיע להבניות ותגיע אתם להבנות.
מנחם בן-ששון: אני מעונין להתקדם בחוק בארבעת הנקודות הללו שציינתי.
מנחם בן-ששון: בנקודה הרביעית אני אשמע כמה פחות או יותר זה עולה.
מיכאל איתן: מה זה משנה לך?
מיכאל איתן: נגיד עשית לי מחווה והתחלת ברביעית שזאת הקלטה ותמלול.
מנחם בן-ששון: לא, אני לא מתחיל ברביעית אלא בראשונה.
מיכאל איתן: נגיד שויתרת לי ואני ביקשתי שנתחיל ברביעית, בהקלטה ותמלול, כי נראה לי שזה שורש הבעיה.
מנחם בן-ששון: לא איכפת לי להתחיל ברביעית.
מיכאל איתן: אני מבקש עוד דבר אחד, שננסה לדבר ולהגיע להבנות.
מיכאל איתן: אם נגיע להבנות, יש לנו מתווה ונדע היכן אנחנו נמצאים.
מנחם בן-ששון: לפי דעתי הגענו להבנה.
מנחם בן-ששון: בקטע הזה שלא היית כאן, כל אחד חזר על המנטרה.
מנחם בן-ששון: הקלטה היא פחות בעיה והבעיה היא התמלול וההקלדה.
מנחם בן-ששון: את השאלה הזאת ברור לי שאני לא רוצה לפתור היום אלא אני רוצה לפרק אותה.
מנחם בן-ששון: אומר למשל מר בינג שיש פער עצום וכי זה יזחל.
מנחם בן-ששון: הוא תיאר לנו איך עובדת הזחילה.
מנחם בן-ששון: הוא אמר שבהתחלה היה תיעוד חזותי בחקירות ועכשיו אומרים שצריכים לפענח והוא שואל מה פתאום.
מנחם בן-ששון: הוא אומר שהפרקליטות רוצה לפענח והוא שואל אותה למה היא צריכה לפענח וכי רק אם הנחקר יאמר שגבו ממנו בכוח, אז שהיא תפענח.
מנחם בן-ששון: אומרים למר בינג שהסניגורים אנשים חרוצים, לא משלמים להם כסף אבל הם עובדים יום ולילה, והם מוצאים את המקומות בהם זה נראה כגבייה בכוח.
מנחם בן-ששון: הוא אומר שאם אומרים זאת, אז תסתכלו על הקטעים הללו אבל אז אולי צריך להסתכל על הכל, על הקונטקסט המלא ואז מגיעה השאלה של פענוח ומהפענוח תבוא השאלה של הקלדה כי צריך להביא את זה כמוצג לבית המשפט.
מנחם בן-ששון: אני חושב שאפשר לשים את החסם.
מנחם בן-ששון: אני חושב שצריך לבדוק מה קורה בארצות אחרות, איך שמו חסמים בין הקלטה לבין תמלול וסביר שעשו את זה בחלק מהארצות כי ראינו זאת גם בניתוח של מרכז המחקר.
: הם דווקא בדקו ערכאות עליונות.
מנחם בן-ששון: הקלטה היא דבר פסיבי.
מנחם בן-ששון: אנחנו כאן זורמים בדיונים, ואמרתי לכם את זה בתחילת הדיון.
מנחם בן-ששון: אנחנו מוקלטים ויש לנו פרוטוקול.
משה גל: זה לא אותו דבר ואי אפשר להשוות.
משה גל: שופט רוצה לכתוב פסק דין כי הוא סיים את הדיון, אבל אז אומרים לו שרוצים את ההקלטה וכי אולי יש הערות לגבי הפרוטוקול, כך שעכשיו הוא צריך לחכות שבועיים עד שיפענחו אותו.
משה גל: אחר כך הפענוח לא בסדר ומתחיל ויכוח ומבקשים להזמין את ההקלטה עצמה.
משה גל: יש לנו גורמים לא מעטים בתוך מערכת המשפט שמעונינים בדחיית טיעונים.
משה גל: לכן אני חושב שאנחנו צריכים למצוא את התיעוד האמין ביותר.
מנחם בן-ששון: אתה נגד הקלטה?
מנחם בן-ששון: הקלטה פסיבית.
משה גל: אני לא נגד הקלטה.
משה גל: כמו שאמר מר בינג, אנחנו יודעים איפה זה מתחיל ואנחנו לא יודעים איפה זה נגמר.
משה גל: אם רוצים תיעוד מדויק, אני בעד קצרנות כי קצרנות זה מדויק אחד לאחד.
מנחם בן-ששון: אני מוכן ללכת במסלול שלך ואני חושב שצריך להתחיל באחד.
משה גל: איזו הצעה עומדת לדיון?
משה גל: אם זאת ההצעה של הייעוץ המשפטי, היא כוללת כאן אלמנטים נוספים שהם לא פרוטוקול אלא הם כוללים גם עיון.
מנחם בן-ששון: כאשר נתחיל, נאמר במה מדברים.
: רציתי לשאול מה היקף הדיונים המוקלטים שהיו בערכות דיוניות והאם יש נתון על זה.
משה גל: אין נתון אבל זה לא הרבה וזה הולך ופוחת.
משה גל: לפעמים יש איזשהו מקסם שווא שחושבים שאם אתה מקליט, זה מקל על הדיון כי אז שומעים את הדיון בקלות.
משה גל: אחרי ששופט נכווה פעם-פעמיים, זה לא כך.
משה גל: היום פסקי הדין שנתקעים הם פסקי דין עתירי ניירות.
משה גל: כאשר אתה מקבל הקלטות, אלפי עמודים במקום מאות עמודים, לקרוא את כל זה בזמן שאין לשופט, זה נטל וזה יתקע את המערכת.
משה גל: אני גם נגד הסיכומים בכתב בגלל אותו רעיון ואנחנו רוצים להפסיק עם הסיכומים האלה שהם גם רעה חולה שמעכבת לנו את הדיונים.
משה גל: אנחנו רוצים להפוך את הדיון לכמה שיותר פרונטאלי ומהיר.
משה גל: לתת עכשיו עוד ניירות במערכת שיש בה עומס של ניירות, זה הדבר ממנו אני מודאג.
מיכאל איתן: יש לי איזושהי הצעה והיא כאילו לפצל את החוק.
מיכאל איתן: אני שותף לדאגותיו של השופט משה גל.
מיכאל איתן: אני מאוד מעריך אותו ואני רואה לאיזה כיוון הוא רוצה ללכת.
מיכאל איתן: כולנו רוצים לברך אותו על זה שמטריד אותו העניין של התורים הארוכים ושהוא רוצה לייעל את המערכת.
מיכאל איתן: אנחנו לא יכולים לבוא כל אחד עם הגחמה שלו ולומר שאני רוצה שהמערכת תעבוד נהדר אבל בתנאי זה וזה.
מיכאל איתן: אם רוצים שהמערכת תעבוד יותר מהר, צריך לוותר על כל מיני דברים בדרך.
מיכאל איתן: אני דווקא מוכן ללכת לקראת הרעיון הזה שאני מקווה שהוא יעזור כי זאת לא המכשלה היחידה לזה שהמשפטים מתארכים אלא יש לנו עוד כל מיני דברים.
מיכאל איתן: זאת אולי המכשלה שהכי קל להתגבר עליה.
מנחם בן-ששון: אתה תעשה את הפיצול בהטלה הכוללת?
מיכאל איתן: אני הייתי עושה את הפיצול בין בית המשפט העליון לבין בתי המשפט הנמוכים יותר.
מיכאל איתן: כך נראה לי מבחינת סדר העדיפויות שלי.
מנחם בן-ששון: ולגבי מעמד הפרוטוקול?
מיכאל איתן: הייתי רץ עם זה הלאה.
מיכאל איתן: לא הייתי עוזב את הכל אלא הייתי ממשיך.
מנחם בן-ששון: היית מוותר גם על מעמד הפרוטוקול?
מנחם בן-ששון: תניח רגע בצד את ההקלטה-הקלדה ותישאר בשלושת הנושאים האחרים.
מיכאל איתן: מעמד הפרוטוקול הוסדר היום בחוק וצריך להשאיר אותו.
מנחם בן-ששון: מה הגדרת התחולה שלו?
מנחם בן-ששון: מה יש בפרוטוקול?
מנחם בן-ששון: מה צריך להיות בו?
מיכאל איתן: הקומבינציה שלי הייתה הולכת לכיוון של הקלטה כן תוך הקפדה שזה לא יהפוך למשהו שכל רגע נכנסים אליו אלא בתנאים מאוד מאוד מסוימים כאשר אז אפשר לחזור ולבדוק את ההקלטה.
מיכל כהן: בעליון.
מיכאל איתן: לא, אני מדבר כרגע על הערכאות הנמוכות.
מיכאל איתן: הייתי בורח מהקלדה כמו מאש.
מיכל כהן: אם אתה משאיר קלטת בלשכת השופט או בארכיב בית המשפט, אתה מחטיא חלק מתכלית הפרוטוקול.
מיכאל איתן: אני אומר שאני משאיר את המצב הקיים כמו שהוא היום.
מיכאל איתן: הפרוטוקול יישא את עיקרי הדברים כמו שאני מקבל כאן בכנסת פרוטוקולים שברור לי שזה לא מה שמשקף את מה שהיה.
מיכאל איתן: אני לא חושב שאפשר לשקף מילה במילה.
: כאן זה הרבה יותר מפורט וזה כמעט מילה במילה.
מנחם בן-ששון: את האירוניה את לא שומעת, את השאלה האירונית את לא שומעת.
מיכאל איתן: לא שומעים הרבה.
מיכאל איתן: לפעמים קשה להבין.
מיכאל איתן: כשאני קורא את מה שאני אמרתי, לא תמיד אני יכול להבין מה אמרתי ואין לי טענה כי זה מאוד קשה.
מיכאל איתן: אני רק אומר שבבית משפט זה יהיה עוד יותר מסובך ואסור לתת את התחושה שהפרוטוקול צריך לשקף כל מילה, בטח לא בערכאות.
מיכאל איתן: יכול להיות שאנחנו מגיעים למצב שהשופט יושב מתחת לעץ תאנה, באים אנשים והוא נותן להם פסק דין ולכו ותגמרו את הסכסוכים.
: רוב ההוראות כאן באות ליצור את אותן הוראות שקיימות היום לגבי הערכאות הנמוכות ושיהיה ברור שהן חלות גם על בית המשפט העליון.
: אלה רוב ההוראות שיש כאן וחלקן אולי – לעניין של ההקלטה – יש פה דיון יתר שלא תרצה להיכנס אליו כי הוא יוצר עומס יתר.
מנחם בן-ששון: נוח לי שאתה מפצל את ההקלטה אבל בכל זאת את ההנחיה מה יש בפרוטוקול אני חושב שכדאי שתהיה בפנינו.
מיכאל איתן: אפשר לבקש שיכינו לנו את זה לקראת הדיון הבא.
מיכאל איתן: אני גם מבקש שיפצלו את בית המשפט העליון מבתי המשפט האחרים.
: באיזה מובן?
מיכאל איתן: במובן הזה שבבית המשפט העליון נוכל לקבל פרוטוקול של הדיון.
מנחם בן-ששון: זה כתוב לך בנוסח.
מיכאל איתן: היום זה לא כתוב.
מנחם בן-ששון: תמי כתבה את זה.
: למה לפצל אם היום לגבי הערכאות הנמוכות יותר אף אחד לא חולק על כך שיש חובת פרוטוקול?
: אם אני קובעת הוראה שהיא חלה על כולם, בעצם היא מוסיפה רק את החובה לגבי העליון.
מנחם בן-ששון: היא תכתוב לרבות העליון.
: בין השאר החובה קיימת גם היום ואף אחד לא טוען שהיא לא קיימת.
: יש לי בחוק סדר הדין הפלילי, בתקנות סדר הדין האזרחי ובהרבה חוקים אחרים והפסיקה קיימת בפועל.
מנחם בן-ששון: אני רוצה לעצור כאן ולסכם.
מנחם בן-ששון: אנחנו הולכים לקראת סיכום בישיבה הבאה בצורה הבאה.
מנחם בן-ששון: אנחנו מוציאים בינתיים מן החוק את כל סיפור ההקלטה.
מנחם בן-ששון: לא שהוא לא יהיה וזה לא יהיה דבר חדש לקריאה שנייה ושלישית.
מנחם בן-ששון: אנחנו מביאים החלטה שברור שכל ערכאות בתי המשפט חייבות ה, מן הנמוכות ביותר ועד לעליון, כולל העליון, וזה נאמר במפורש בנוסח שמוצע כאן כטיוטא, כולל העליון, כדי שלא יהיה כאילו ממשיכים הלכה שלא צריך להתנהג לפיה.
מנחם בן-ששון: אנחנו רוצים לוודא שיש כאן הנחיות סבירות לגבי דרך ההכנה של הפרוטוקול.
מנחם בן-ששון: זה מה שיהיה בתוך החוק.
: לגבי ההקלטה.
: גם בהוראות שקיימות היום, גם בחוק סדר הדין הפלילי וגם בתקנות סדר הדין האזרחי, אומרים שלבית משפט יש שיקול דעת להחליט איך יהיה הפרוטוקול לרבות בדרך של הקלטה.
: כוללים את זה כבר היום כאחת האופציות שבית המשפט יכול להורות עליה.
: זה עם סמכות טבועה של בית משפט היא אם צד מבקש הקלטה , וזה נאמר כאן.
משה גל: הוא יכול לעשות הקלטה פרטית.
: גם לעניין הפרוטוקול אבל זה נכלל כאחת האופציות.
משה גל: הניסיון הוא שהקלטות כפרוטוקול הולכות ופוחתות.
מיכאל איתן: כאן צריך לעשות תרגיל מחשבתי.
מיכאל איתן: הקלטה זאת אופרה אחרת לגמרי.
מיכאל איתן: הקלטה של צדדים היא לא נושא של בית המשפט.
: זה יכול להיות כמעשה של בית המשפט וזה יכול להיות כבקשה של צד שהיא לא קשורה לפרוטוקול.
מיכאל איתן: לכן כל הסוגיה של בקשה של צד שרוצה להקליט היא לא נוגעת לענייננו ולכן צריך לרדת מזה עכשיו.
: בסעיף שמדבר על איך בית משפט מחליט שיהיה הפרוטוקול, האם גם שם, למרות שזה קיים היום בהוראות שמדברות על פרוטוקול, לא יתייחס לזה בכלל כאחת האופציות.
מיכאל איתן: אלה הרבה סוגיות.
מיכאל איתן: אני מפחד שאנחנו גולשים ליותר מדי נושאים.
מיכאל איתן: הועלה כאן נושא שמציק גם לי וגם אני חשבתי עליו, בעניין של עלויות של הקלטה שאחר כך ההגנה על זכויות אנשים נפגמת כי הם לא יכולים להתמודד בכלים שווים.
מנחם בן-ששון: שמענו את ההנחיה.
מנחם בן-ששון: לפני שנבוא לדיון נשב שנינו יחד ונדון בזה.
מיכאל איתן: אני מציע שנפצל את השאלות.
מיכל כהן: אני מבקשת לשקול בחיוב שאם אנחנו קובעים עיקרון כללי של חובת ניהול פרוטוקול, אולי לעשות את זה רוחבי ולהחיל את זה בכל החוקים שנוגעים ליתר מערכות השפיטה, כמו גם חוק הדיינים.
מנחם בן-ששון: גם הצבא.
מנחם בן-ששון: בכל ערכאות הדיון.
מנחם בן-ששון: אני נועל את הדיון.
חברי הוועדה: דוד רותם משה שרוני
מוזמנים: יפעת רווה-עו"ד, ייעוץ וחקיקה, משרד המשפטים חגי אברהמי-עו"ד, לשכה משפטית, הנהלת בתי המשפט מאיר בינג- רפרנט ממשלה ומנהל, אגף התקציבים, משרד האוצר
קצרנית: הצעת חוק המרכז לגביית קנסות, אגרות והוצאות (תיקון מס' 5)
מנחם בן-ששון: הצעת חוק המרכז לגביית קנסות, אגרות והוצאות (תיקון מס' 5) (גביית חובות בעבור הסנגוריה הציבורית), התשס"ז-2007.
יפעת רווה: הדבר הזה הוא חלק מתוכנית צוות של הסניגורית הציבורית הארצית.
יפעת רווה: המסקנות היו שצריך לקבוע חובת השתתפות מסוימת של מיוצגים על ידי הסנגוריה הציבורית.
יפעת רווה: היום הם משלמים אגרה קבועה.
יפעת רווה: המחשבה הייתה שצריך לעשות אגרה לפי היכולת הכלכלית.
יפעת רווה: אנחנו יודעים שהפעילות של הסנגוריה הולכת ומתרחבת.
יפעת רווה: אנחנו מעודדים את המגמה הזאת.
יפעת רווה: לפני תקופה מסוימת אישרה הוועדה הזאת את החובה שכל אדם שצפוי או עלול לרצות עונש מאסר יהיה מיוצג.
יפעת רווה: מכיוון שהיכולות הן שונות היה רצון שתהיה השתתפות דיפרנציאלית לפי ההתחשבות של ההכנסות של האדם.
יפעת רווה: כהשלמה לדבר הזה נדרשה דרך גבייה אפקטיבית של החובות האלה.
יפעת רווה: הדרך היום זה דרך המרכז לגביית קנסות.
יפעת רווה: אנחנו מבקשים להוסיף את החובות האלה של הסנגוריה הציבורית.
איתמר גלבפיש: התיקון הזה חל גם על תשלומים שכיום אנחנו גובים, לא רק על תשלומים שאנחנו מתכוונים להרחיב.
איתמר גלבפיש: אמנם זה בהיקף מצומצם יותר מאשר מה שיהיה בעתיד, אבל זה חל גם על תשלומים שהיום גובים.
איתמר גלבפיש: חוק המרכז לגביית קנסות, אגרות והוצאות נועד במקור לגביית אגרות שקשורות בהליך המשפטי.
איתמר גלבפיש: במקור - מבחינה היסטורית לפחות - הוא נועד לקנסות שונים ולאגרות של בתי המשפט.
איתמר גלבפיש: בנוסח שמצורף לכם אפשר לראות את ההשתלשלות ההיסטורית של הרחבת המרכז הזה.
איתמר גלבפיש: מה שהיה בעבר זה שהיו הוצאות שפסק בית המשפט לטובת המדינה.
איתמר גלבפיש: אחרי זה התחילו להרחיב את זה.
איתמר גלבפיש: המרכז הזה התחיל להרחיב את פעילותו לגבי קנסות ואגרות שבמקור לא היו חלק משגרת פעילותו.
איתמר גלבפיש: יש פה מגמה של הרחבת המרכז הזה גם לדברים שבמקור לא היו בליבו של ההליך המשפטי.
איתמר גלבפיש: אחת השאלות שנשאלת כאן היא אם המרכז לגביית קנסות ראוי שיגבה אגרות שקשורות לסנגוריה.
איתמר גלבפיש: יש מצב שבו הנהלת בתי המשפט מנהלת שירותי גבייה בשביל הסנגוריה.
איתמר גלבפיש: זאת סוגייה שעלתה בדיוני הממשלה.
איתמר גלבפיש: ראוי שחברי הוועדה יהיו ערים לכך.
איתמר גלבפיש: עניין שלא עלה בנוסח הממשלתי הוא סדר זקיפת סכומים לטובת חובות.
איתמר גלבפיש: אם אדם חייב גם לזה, גם לזה וגם לזה סעיף 3(ד) מונה את הסדר הזה.
איתמר גלבפיש: הממשלה מציעה שהאגרות של הסנגוריה הציבורית יבואו בסדר זקיפת הסכומים ישר לאחר אגרות בתי המשפט ולפני הוצאות פסק בית משפט לטובת המדינה.
איתמר גלבפיש: כתוצאה מזה נשאלת השאלה אם נדרשת הוראת מעבר לגבי דרכי הגבייה.
ענבל רובינשטיין: היום יש תשלומים שנגבים לפי סעיף 23 אבל לנו אין שום דרכי גבייה.
ענבל רובינשטיין: לכאורה, על פי החוק, הייצוג מותנה בתשלום.
ענבל רובינשטיין: אני אשמח אם תהיה איזו שהיא דרך לגבות.
איתמר גלבפיש: לא הפעלתם סמכויות לפי פקודת המסים?
איתמר גלבפיש: זה אומר שאני לא צריך הוראת מעבר.
מנחם בן-ששון: איזה עוד אגרות בתי משפט נגבות במרכז לגביית קנסות?
חגי אברהמי: אגרות לפי חוק בתי המשפט, לפי חוק ההוצאה לפועל, לפי חוק הדיינים, לפי חוק בתי הדין הדתיים והדרוזיים, לפי חוק הקאדים.
מנחם בן-ששון: זאת אומרת שזה מעשה שגרה ואין פה שום חידוש.
איתמר גלבפיש: יש הבדל.
איתמר גלבפיש: יש מצב שבו אנחנו נותנים שירותי גבייה על ידי הנהלת בתי המשפט לגוף חיצוני להנהלת בתי המשפט, שזה הסנגוריה ציבורית.
מנחם בן-ששון: זה מקום שגובה ביעילות.
מנחם בן-ששון: הרבה פעמים, בגלל חוסר בתשומת לב, אנשים לא מתחילים לשלם וכתוצאה מגרירה מתחיל להצטבר חוב .
מנחם בן-ששון: לפעמים החוב הזה הופך להיות לנטל שאי אפשר לעמוד בו.
מנחם בן-ששון: היעילות של המרכז לא ניתנת לויכוח.
מנחם בן-ששון: כל אחד מאיתנו רואה שהמהלך הוא מהלך תקין.
מנחם בן-ששון: אני ראיתי אותו כמהלך לא מייסר.
מנחם בן-ששון: אתה לא מכניס ישר לבית סוהר, אלא אתה קודם נוגע בחשבונות בנקים, ברכבים.
מנחם בן-ששון: דרך הטיפול היא דרך טיפול שנעזרת בכלים המודרניים ביותר, לכן גם אמרנו שאנחנו רוצים ליישם אותה בהוצאה לפועל.
מנחם בן-ששון: הרפורמה בהוצאה לפועל נשענת על מודל עבודה שלכם.
מנחם בן-ששון: החוק שעומד לצדכם חזק יותר.
מנחם בן-ששון: הגופים האחרים לא הצליחו לעסוק בזה.
מנחם בן-ששון: אני מבין את התהייה המהותית, אבל אני בהחלט חושב שבסופה של הדרך ייהנו גם אלה שצריכים לשלם.
ענבל רובינשטיין: אנחנו חושבים שהמצב שבו הסנגוריה גובה ומפעילה סמכויות גבייה הוא מצב הרבה יותר בעייתי מאשר שגוף אחר עושה את זה.
ענבל רובינשטיין: אנחנו חושבים שביחסי האמון שיש בין הסנגוריה ללקוחות שלה הפעלת סמכויות גבייה הם משהו מאוד בעייתי.
ענבל רובינשטיין: אנחנו ביקשנו שזה יעבור לגוף שנתפס כגוף אובייקטיבי, ניטרלי.
מנחם בן-ששון: את צודקת.
מנחם בן-ששון: עכשיו הצד המהותי מתקזז עם השאלה המהותית ששאל היועץ המשפטי.
איתמר גלבפיש: תיקון סעיף 1 1.
איתמר גלבפיש: בחוק המרכז לגביית קנסות, אגרות והוצאות, התשנ"ה-1995 (להלן – החוק העיקרי), בסעיף 1, בהגדרה "חוב", אחרי פסקה (10) יבוא: "(11) תשלומים שבהם חבים זכאים לייצוג לפי סעיף 23 לחוק הסניגוריה הציבורית, התשנ"ו-1995.
איתמר גלבפיש: תיקון סעיף 3 2.
איתמר גלבפיש: בסעיף 3(ד) לחוק העיקרי, במקום "והוצאות כאמור בפסקה (8)" יבוא "תשלומים כאמור בפסקה (11), הוצאות כאמור בפסקה (8) והוצאות הרחקה כאמור בפסקה (10)".
איתמר גלבפיש: תיקון סעיף 12 3.
איתמר גלבפיש: בסעיף 12 לחוק העיקרי – (1) בכותרת השוליים, במקום "קרן או תאגיד", יבוא "קרן, תאגיד או הסנגוריה הציבורית"; (2) האמור בו יסומן "(א)", ואחריו יבוא: "(ב) כספי חוב כהגדרתו בפסקה (11) להגדרה "חוב", שנגבו בידי המרכז לפי הוראות חוק זה, יועברו לסניגוריה הציבורית.
איתמר גלבפיש: "
מנחם בן-ששון: ה צ ב ע ה בעד – פה אחד אושר
מוזמנים: אביגיל פריי- עו"ד, עיריית פתח-תקווה תיקה בר-און – וטרינרית עירונית, עיריית פתח-תקווה
קצרנית: 1.
קצרנית: צו העיריות (עבירות קנס) (תיקון), התשס"ח-2007 – פתח תקווה
מנחם בן-ששון: צו העיריות (עבירות קנס) (תיקון), התשס"ח-2007- פתח תקווה.
איתמר גלבפיש: פיקוח על מוצרים מן החי זה חוק העזר שבו מתבקשת הוועדה לאשר היום צו עבירות קנס.
איתמר גלבפיש: לפני הנוכחים יש טבלה עם העבירות.
איתמר גלבפיש: עבירה ראשונה זה סעיף 2 לחוק העזר 2(א) עוסק לא יחזיק, לא ימכור , לא יכניס ולא ירשה למי שפועל מטעמו להחזיק או למכור או להכניס לעסק מוצר מן החי שנתקיימו לגביו אחד או יותר מתנאים אלה: (1) לא עבר בדיקה וטרינרית על פי דין במפעל, במחסן הקירור או ברשות המקומית שמהם הוצא; (3) לא עבר בדיקה במחלקה הוטרינרית של עיריית פתח תקוה; (5) אינו ראוי למאכל אדם; (10) מצוי מחוץ לשטח החנות; (11) מצוי מחוץ למקרר או למקפיא או הוא מוחזק בטמפרטורה גבוהה מזאת שקבע היצרן; (12) מצוי במקרר שאינו תקין או שמצויד במד מעלות שאינו תקין או שהטמפרטורה בו עולה על פלוס 4 מעלות צלזיוס; 3(א) לא יאפשר עוסק לצרכן גישה למוצרים מן החי שאינם ארוזים מכל צדדיהם בחומר אריזה שאינו סופג נוזלים.
איתמר גלבפיש: 4(א) עוסק יאכן מוצר מן החי במקרר או במקפיא באופן שכל אחד מסוגיו יהיה בתא נפרד, במקרר נפרד או במקפיא נפרד או תלוי על ווים נפרדים, עד מסירתו לצרכן.
איתמר גלבפיש: 5.
איתמר גלבפיש: מוצרי מזון מן החי שהוצאו מהמקפיא לצורך הפשרתם, יופשרו במקרר שהטמפרטורה בו לא תעלה על פלוס 4 מעלות צלזיוס או במים זורמים באיכות מי שתייה, שהטמפרטורה שלהם לא תעלה על פלוס 4 מעלות צלזיוס ושקצב החלפתם נבדק ואושר בידי הרופא הוטרינר.
איתמר גלבפיש: 6(ה) מטחנות בשר ינוקו משאריות בשר מיד לאחר סיום הטחינה, ונוסף על כך ינוקו בחומק ניקוי מתאים בסוף כל יום עבודה.
איתמר גלבפיש: 8(ב) לא ימכור או יטפל אדם במוצרים מן החי כל עוד הוא חולה במחלה מידבקת או שעל ידיו או פניו פצעים או חתכים המפרישים הפרשה דלקתית שיה בה כדי לזהם את המוצרים.
איתמר גלבפיש: 9(א) בשעות העבודה ילבש העוסק חלוק נקי, יחגור סינר עשוי גומי או חומר אחד שאינו סופק נוזלים וניתן לניקוי בנקל, שאורכו למטה מן הברכיים, וכן יחבוש כיסוי ראש המכסה את כל שיער ראשו.
איתמר גלבפיש: (ב) ייוחד מקום בעסק לתלות בו את בגדי העובדים.
איתמר גלבפיש: 10(א)(3) הדגים יוחזקו כשהם מקוררים בקרח או במקרר בטמפרטורה שלא תעלה על פלוס 4 מעלות צלזיוס; 11.
איתמר גלבפיש: בשר ומוצרי בשר המיועדים למאכל כלבים וחתולים יאוכסנו במקפיא נפרד, שהטמפרטורה בו לא תעלה על מינוס 18 מעלות צלזיוס ויסומן "מזון לכלבים וחתולים בלבד", להנחת דעתו של הרופא הוטרינר.
מנחם בן-ששון: מי בעד צו העיריות (עבירות קנס)(תיקון), התשס"ח-2007 – פתח תקווה?
מנחם בן-ששון: ה צ ב ע ה בעד – פה אחד אושר 2.
מנחם בן-ששון: צו המועצות המקומיות (עבירות קנס) (תיקון מס'),
איתמר גלבפיש: החזקת בעלי חיים 2(א) לא יחזיק אדם בעל חיים בתחום המועצה אלא אם כן קיבל לכך היתר מאת רופא.
איתמר גלבפיש: הסייג הקיים בלשון הצו הוא למעט חיות מחמד.
איתמר גלבפיש: 4(א) המחזיק בעל חיים בתחום המועצה יחזיקו בתוך חצר מגודרת באופן שלא יהווה מפגע, מטרד או סכנה לציבור.
איתמר גלבפיש: (ב) מחזיק בעלי חיים ימשור על ניקונם ועל נקיון מקום החזקתם וינקוט אמצעים סבירים למניעת מחלות או נ געים בבעלי החיים שבהחזקתו ולמניעת התפשטותם.
איתמר גלבפיש: 4(ג) מחזיק בעל חיים אחראי לכך שבעלי החיים לא יצאו משליטתו, לא שוטטו חופשי בתחום המועצה ובדרכים, לא ייכנסו לגן או לקרקע שיש עליה גידולים או שהיא מוכנה לצורכי גידולים, ולא ייכנסו לכל שטח שאיננו בהחזקתו החוקית.
איתמר גלבפיש: מוצע כאן למעט את זה לחיות מחמד.
איתמר גלבפיש: 5(ג) (א) ראש המועצה או הרופא רשאי, בהודעה בכתב, לדרוש מאת מחזיק לבצע עבודה או לעשות פעולה הדרושה, לדעת הרופא, למניעת מפגע, מטרד או סכנה לציבור מבעלי חיים או לסילוקם; וכן רשאי הוא לתת הוראות בדבר החזקת בעלי חיים, סידורים להבטחת ניקיונם ובריאותם ולהורות בדבר המבנה, המיתקנים והחצר, המשמשים להחזקת בעלי חיים, מניעת ריחות רעים ושאר הסידורים הדרושים למניעת פגיעה בבריאותו או בביטחונו של הציבור (ב) בהודעה יצוין פרק הזמן שבו יש לבצע את הדרישה או לקיים את ההוראות כאמור בסעיף קטן (א).
איתמר גלבפיש: (ג) מחזיק בעל חיים בתחום המועצה ימלא אחר הודעה שניתנה לו לפי סעיף קטן (א).
איתמר גלבפיש: פיקוח על כלבים 6(א) בעל כלב שסירבו לייתן לו רשיון או שהרשיון שניתן לו בוטל, ימסור, תוך ארבעה ימים מיום קבלת ההודעה על כך, את הכלב למאורות כפי שתורה המועצה.
איתמר גלבפיש: מוצע למחוק את הסעיף מהצו בהתאם להחלטות הוועדה בעקבות תקנות העבירות המינהליות שקבעה הוועדה לפיקוח על כלבים וכלבים מסוכנים.
איתמר גלבפיש: הדבר בהסכמה עם המשרדים.
איתמר גלבפיש: רוכלות 2(א) לא יעסוק אדם ברוכלות אלא לפי רשיון ובהתאם לתנאיו.
איתמר גלבפיש: 2(ב) לא יעסוק רוכל ברוכלות בכל אופן שהוא במקום האסור על פי תנאי הרשיון אשר לו.
איתמר גלבפיש: 2(ג) לא יעסוק רוכל ברוכלות בשעות או באזורים שבהם נאסרה הרוכלות, דרך כלל או לגבי סוגים מסוימים של טובין או לגבי הימצאות רוכלים בהם במספר העולה על מה שהתיר ראש המועצה – באישור מליאת המועצה – בהודעה פומבית, ובלבד שבהודעה כאמור צויינה תקופת האיסור.
איתמר גלבפיש: 7 רוכל ישא את רשיונו עמו בכל שעה שהוא עוסק בעסקו ויראו אותו וכן את תעודת הזהות שלו לראש המועצה, למפקח או לשוטר בכל עת שיידרש לכך.
איתמר גלבפיש: 8. לא יעסוק רוכל ברוכלות, בין באמצעות עגלה ובין בדרך אחרת, ברחוב, במקום ציבורי, במעבר בין בנינים או בכניסה לבנין, באופן המהווה, לדעת מפקח או מנהל מחלקת התברואה של המועצה, מטרד או מכשול לרבים או לפרט.
איתמר גלבפיש: 9 לא יעמיד רוכל, לא יניח, ולא ירשה להעמיד או להניח עגלה, דוכן, תבנית, מגש, טובין או רכב בזמן שמשמש לעסקו, בתחום 80 מטרים מגן ילדי, מבית ספר, ממגרש משחקים, מגינה או מגן, או בתחום 60 מטרים מפינת רחוב או בתחום 100 מטרים ממרכז מסחרי או בתחום 400 מטרים מהכניסה לכל בית עסק שהינו מסעדה, מזנון, בית קפה או כל מקום אחר שבו נמכרים דברי מאכל, מזון ומשקה במסגרת מבנה של קבע.
איתמר גלבפיש: 10.
איתמר גלבפיש: לא יעמיד רוכל, לא יניח, לא ירשה ולא יגרום העמדה או הנחה ברחוב או בכל מקום ציבורי אחר, של עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.
איתמר גלבפיש: 11.
איתמר גלבפיש: לא יקשור רוכל עגלה, דוכן, תבנית או מגש בכל אופן שהוא לבנין, לגדר, לעמוד או למבנה אחר.
איתמר גלבפיש: 12.
איתמר גלבפיש: רוכל יחזיק את עגלתו, בשעת עיסוקו ברוכלות, בצדו הימני של הרחוב, קרוב לשפתה של המדרכה הימנית.
איתמר גלבפיש: 13.
איתמר גלבפיש: לא יכריז רוכל על טובין שלו או על אומנותו, לא יקים רעש בשעת עיסוקו ולא יתלה על עגלתו, דוכנו, תבניתו או מגשו כל דבר פרסום או פרסומת.
איתמר גלבפיש: 14.
איתמר גלבפיש: לא ילכלכך רוכל ולא יגרום שילכלכו את השטח שליד מקום עיסוקו.
איתמר גלבפיש: 15.
איתמר גלבפיש: לא יעסוק רוכל בעסקו בימי מנוחה, בערב יום הזיכרון לשואה ולגבורה כמשמעותו בחוק יום הזיכרון לשואה ולגבורה, התשי"ט-1959 – ובערב יום הזיכרון לחללי מלחמת הקוממיות וצבא הגנה לישראל, כמשמעותו בחוק יום הזיכרון לחללי מלחמת הקוממיות וצבא הגנה לישראל, התשכ"ג-1963.
איתמר גלבפיש: גובה הקנס יהיה זהה לגובה עבירות הקנס שקבועים בחקיקה הראשית.
איתמר גלבפיש: 16(א) מבלי לפגוע באמור בסעיף 15, לא יעסוק רוכל ברוכלות בין השעות 14:00 ו16:00 – ובין השעות 20:00 ו6:00 שלמחרת ובימי שישי וערבי ימי מנוחה החל בשעה 14:00.
איתמר גלבפיש: (ב) על אף האמור בסעיף קטן (א) רשאי ראש המועצה, לפי שיקול דעתו ובתאים שיקבע, להתיר לרוכל או לסוג מסוים של רוכלים לעסוק בעסקם אחרי השעה 20:00, לתקופה שיקבע.
איתמר גלבפיש: 18.
איתמר גלבפיש: רוכל המשתמש בעגלה לצורך עסקו יקבע על צדה האחורי, במקום הנראה לעין, לוחית זיהוי; הלוחית תכלול את שמו הפרטי ושם משפחתו של הרוכל, מענו ומספר תעודת הזהות שלו.
איתמר גלבפיש: 20.
איתמר גלבפיש: רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.
איתמר גלבפיש: מניעת מפגעים ושמירת הסדר והניקיון 2(א) בעל נכס או המחזיק בו, חייב להחזיק את הנכס באופן שלא יתקיים בו מפגע.
איתמר גלבפיש: (ב) על אף האמור בסעיף קטן (א), לגבי דירת מגורים, חייב המחזיק בה להחזיקה באופן שלא יתקיים בה מפגע.
איתמר גלבפיש: 3. בעל נכס או המחזיק בו חייב להסיר, לתקן ולסלק מיד מפגע שנתגלה בנכס.
איתמר גלבפיש: אנחנו הצענו למחוק את זה מהצו.
איתמר גלבפיש: ההוראה הזאת מיותר לאור סעיף 2 שקובע חובה להחזיק נכס, וגם לאור הוראת סעיף 5(ג) שקובעת חובה לציית להוראה לסלק מפגע וכדומה.
איתמר גלבפיש: הייתה הסכמה של המשרדים ושל העירייה לדבר הזה.
איתמר גלבפיש: 5(א) ראש המועצה או המפקח רשאי, בהודעה בכתב, לדרוש מאדם החייב לסלק מפגע לפי הוראות חוק עזר זה, לסלק את המפגע, וכן רשאי הוא לדרוש מאותו אדם לבצע עבודות הנחוצות לשם סילוק המפגע ולמניעת הישנותו, בהתאם לפרטים, לתנאים ולמועדים הקבועים בהודעה.
איתמר גלבפיש: (ב) המפקח רשאי בהודעה בכתב לדרוש מבעל נכס או מחזיק, שבנכסו נמצאו מזיקים, להדביר את המזיקים ולבצע את העבודות הדרושות לשם כך, בהתאם לפרטים ולתנאים הקבועים בחוק או בהתאם לדרישת המפקח; אולם לא ידביר אדם חולדות, נברנים ועכברושים בחומרים רעילים אלא באמצעות מדביר חולדות.